CELEX: 32015D1320
Language: da
Date: 2015-07-30 00:00:00
Title: Kommissionens gennemførelsesafgørelse (EU) 2015/1320 af 30. juli 2015 om tilbagetrækning af referencerne for standarderne for suttekæder, sutter, for flydemidler til svømmeundervisning og for havegriller fra Den Europæiske Unions Tidende i henhold til Europa-Parlamentets og Rådets direktiv 2001/95/EF (EØS-relevant tekst)

31.7.2015   
            
            
               DA
            
            
               Den Europæiske Unions Tidende
            
            
               L 203/29
            
         KOMMISSIONENS GENNEMFØRELSESAFGØRELSE (EU) 2015/1320
   af 30. juli 2015
   om tilbagetrækning af referencerne for standarderne for suttekæder, sutter, for flydemidler til svømmeundervisning og for havegriller fra Den Europæiske Unions Tidende i henhold til Europa-Parlamentets og Rådets direktiv 2001/95/EF
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets direktiv 2001/95/EF af 3. december 2001 om produktsikkerhed i almindelighed (1), særlig artikel 4, stk. 2, tredje og fjerde afsnit,
   efter høring af det udvalg, der nedsattes ved artikel 22 i Europa-Parlamentets og Rådets forordning (EU) nr. 1025/2012 af 25. oktober 2012 om europæisk standardisering, om ændring af Rådets direktiv 89/686/EØF og 93/15/EØF og Europa-Parlamentets og Rådets direktiv 94/9/EF, 94/25/EF, 95/16/EF, 97/23/EF, 98/34/EF, 2004/22/EF, 2007/23/EF, 2009/23/EF og 2009/105/EF og om ophævelse af Rådets beslutning 87/95/EØF og Europa-Parlamentets og Rådets afgørelse nr. 1673/2006/EF (2), og
   ud fra følgende betragtninger:
   
               (1)
            
            
               I artikel 3, stk. 1, i direktiv 2001/95/EF fastsættes det, at producenter kun må markedsføre sikre produkter.
            
         
               (2)
            
            
               I henhold til artikel 3, stk. 2, andet afsnit, i direktiv 2001/95/EF formodes et produkt at være sikkert for så vidt angår de risici og risikokategorier, der er omfattet af de pågældende nationale standarder, når det er i overensstemmelse med ikke-bindende nationale standarder, der gennemfører europæiske standarder, for hvilke Kommissionen i overensstemmelse med direktivets artikel 4 har offentliggjort referencer i Den Europæiske Unions Tidende.
            
         
               (3)
            
            
               I overensstemmelse med Kommissionens afgørelse K(2004) 1493 (3) har Kommissionen i C-udgaven af Den Europæiske Unions Tidende offentliggjort referencerne for standarderne EN 12586:1999 og EN 12586:1999/AC:2002 om suttekæder og EN 1400:2002 (del 1, 2 og 3) om sutter.
            
         
               (4)
            
            
               I overensstemmelse med Kommissionens beslutning 2005/718/EF (4) offentliggjorde Kommissionen i C-udgaven af Den Europæiske Unions Tidende referencerne for standarderne EN 13138-2:2002 vedrørende flydeudstyr til svømmeundervisning og EN 1860-1:2003 vedrørende havegriller.
            
         
               (5)
            
            
               Den Europæiske Standardiseringsorganisation har trukket standard EN 12586:1999, EN 12586:1999/AC:2002, EN 1400:2002 (del 1, 2 og 3), EN 13138-2:2002 og EN 1860-1:2003 tilbage. Disse standarder, der ikke længere eksisterer, sikrer ikke overensstemmelse med det almindelige sikkerhedskrav.
            
         
               (6)
            
            
               Henvisninger til disse standarder bør derfor trækkes tilbage fra Den Europæiske Unions Tidende.
            
         
               (7)
            
            
               Foranstaltningerne i denne afgørelse er i overensstemmelse med udtalelse fra det udvalg, der er nedsat ved direktiv 2001/95/EF —
            
         VEDTAGET DENNE AFGØRELSE:
   Artikel 1
   Referencerne for følgende standarder trækkes tilbage fra Den Europæiske Unions Tidende:
   
               a)
            
            
               EN 12586:1999 og EN 12586:1999/AC:2002 »Børneomsorgsprodukter — Suttekæder — Sikkerhedskrav og metoder«
            
         
               b)
            
            
               EN 1400-1:2002 »Børneomsorgsprodukter — Narresutter — Del 1: Generelle sikkerhedskrav og produktinformation«
            
         
               c)
            
            
               EN 1400-2:2002 »Børneomsorgsprodukter — Narresutter — Del 2: Mekaniske krav og prøvning«
            
         
               d)
            
            
               EN 1400-3:2002 »Børneomsorgsprodukter — Narresutter — Del 3: Kemiske krav og prøvning«
            
         
               e)
            
            
               EN 13138-2:2002 »Flydemidler til svømmeundervisning — Del 2: Sikkerhedskrav og prøvningsmetoder til flydemidler til at holde«
            
         
               f)
            
            
               EN 1860-1:2003 »Udstyr, brændsel og ildtændere til havegriller — Del 1: Havegriller til fast brændsel — Krav og prøvningsmetoder«.
            
         Artikel 2
   Denne afgørelse træder i kraft på tyvendedagen efter offentliggørelsen i Den Europæiske Unions Tidende.
   
      Udfærdiget i Bruxelles, den 30. juli 2015.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EFT L 11 af 15.1.2002, s. 4.
   
      (2)  EUT L 316 af 14.11.2012, s. 12.
   
      (3)  Kommissionens beslutning C(2004) 1493 af 23. april 2004 om overensstemmelse mellem visse standarder og det almindelige sikkerhedskrav i Europa-Parlamentets og Rådets direktiv 2001/95/EF og offentliggørelsen af referencerne for de pågældende standarder i Den Europæiske Unions Tidende.
   
      (4)  Kommissionens beslutning 2005/718/EF af 13. oktober 2005 om overensstemmelse mellem visse standarder og det almindelige sikkerhedskrav i Europa-Parlamentets og Rådets direktiv 2001/95/EF og offentliggørelsen af referencerne for de pågældende standarder i Den Europæiske Unions Tidende (EUT L 271 af 15.10.2005, s. 51).